Vår jord – en global hage

Årstema fra Goetheanum, 2015-2016

Etablere et aktivt forhold til natur. Landbruksmøtet i Goetheanum, Dornach, Sveits 3-6- februar 2016

## The Agriculture Conference 2016 will take place from 3rd to 6th of February.

Årstema 2015/16

**Vår jord – en global hage**  
Om å utvikle et aktivt forhold til natur

**Hagen – det individuelle stedet.**

Som alt annet levende trenger mennesket beskyttelse for å utvikle seg på en sunn måte. Det trenger å etablere en grense mellom seg selv og sine omgivelser uten å måtte stenge seg ute. Dette bildet er hagens arketyp. En hage er det stedet i verden jeg kan knytte meg selv til, et sted jeg kan arbeide, ta vare på, observere og glede meg over. Hagene er stedene der vi kontinuerlig utvikler oss selv gjennom vår egen aktivitet, når vi bringer elementene i berøring med hverandre. Jord, vann, varme, planter og dyr. Gjennom dette arbeidet kommer evolusjonen tilsyne og muliggjøres.

Planten er kjernepunktet i alt hagebruk, enten det er på en balkong, i en bakgård, et profesjonelt hagebruk eller en gård. Det er planten som gir næring til dyr og mennesker. Slik er det også innenfor storskala landbruket. Alle disse ulike måter arbeide med planter på, handler i bunn og grunn om en ting – å etablere et selvbærende og individualisert område i kontrast til «ikke individualisert område» som for eksempel store områder med mono kultur, flyplasser, motorveier etc. Sett fra luften er alt jordbruksland en «hage». Hvordan kan vi styrke vår «hagebevissthet», på gårder og i våre egne hager? Kan det hjelpe oss hvis vi utvikler større tilpasningsdyktighet, øker fertilitet og styrker kvalitet? Hvordan kan vi øke antallet av «individualiserte» områder, utvikle dem og dermed styrke gårdens videre evolusjon.

En levende organisme eksisterer alltid på innsiden av en viss grense. Det finnes ingen ubegrenset vekst. Hvordan kan jordbruk utformes etter menneskelige mål? Hvor langt strekker min bevissthet seg når det gjelder å gjennomtrenge og være ansvarlig for min hage, park eller virksomhet? Er det alltid nødvendig med mer vekst og mer mekanisering? Finnes det eksempler på intensivering av indre vekst heller enn på et ytre nivå?

**Hagen som et sted for næring av sjelen**

Det går an å se at det å dyrke en hage, bærer i seg bildet av en «indre hage» - dyrkingen og foredlingen av det sjelelige. Så langt som mennesket er i stand til å ta vare på sin omgivelse, kan det også ta ansvar for sine egne “ville” indre krefter. For mange, - og kanskje særlig for ungdom – er det å arbeide med og i en hage en unik mulighet for å komme i kontakt med jorda. Bli «jordet». Hvordan kan vi ta i bruk disse mulighetene for indre kultivering (selv utvikling, utdannelse, sosial omsorg, terapi) og gjøre dem tilgjengelig for våre venner og samtidige. Våre «nester»? Initiativer som skolehager, terapeutiske hager på sykehus, viser noe av mulighetene som ligger i dette. Men det er enda mange uprøvde områder, og hvordan kan vår samtids storskalaproduserende, tungt mekaniserte gårder by på læring og helbredende omgivelser? Og kan noe slikt bli økonomisk forsvarlig?

Hagen stråler ut skjønnhet. Det er noe som er nødvendig i våre ofte kalde og upersonlige byomgivelser. Kan antroposofien og den biodynamiske erfaringa bidra til å skape nye forutsetninger for landskapsestetikk? Skjønnhet er jo ikke bare en dekorasjon, men en situasjon som gjør det mulig for menneskets indre skjønnhet å gjenkjenne og uttrykke seg selv. Skjønnhet er for alle og er et gode for alle. Kan skjønnhet bli en integrert del av alt hage- og jordbruk og samtidig være økonomisk?

**Hagen som ressurs for sosial fornyelse**

Et aktuelt spørsmål er om forbindelsen mellom by og land kan bedres. Hvordan kan dørene åpnes på våre gårder slik at som mange som mulig kan få oppleve dem? Hvordan kan vi styrke samarbeidet med bakgårdsdyrkere i byene og hjelpe dem å etablere nettverk og ta del i den biodynamiske erfaringa? Urban dyrking er på moten. Finnes det eksempler på at dette kan gjøres biodynamisk? Er det mulig å se på en hel by som en hage? Hvordan kan impulsen styrkes?

I mange land er hager og små gårder helt nødvendige for å brødfø egen befolkning og ta vare på landets ressurser. I Verdens Landbruksrapport står det: «*småskala, arbeidsintensivt landbruk, som produserer et mangfold av ulike matvarer, er de vi kan håpe på når det gjelder matforsyning som er bærekraftig på et sosialt, økonomisk og økologisk nivå*»

Hvordan skal vi tolke dette?

Årstema har vi formet ut på følgende måte: kan vi skape en nye «hage» på våre gårder og i våre kultiverte landskap gjennom å utvikle en ny intimitet? Kan vi gjennom det finne nye tilnærminger til å skape større forbindelse mellom oss selv og de ulike naturriker?

**Hvordan arbeide videre med dette tema?**

- Bruke, oversette og publisere

- anbefale å arbeide med tema i ulike sammenhenger som kurs etc

- Det neste mikalesbrevet “Man in his Macrocosmic Nature” (GA26) utdyper dette temaet

Vi håper at arbeidet med temaet fører frem til deltagelse ved neste års landbruksmøte i Dornach, og at temaet oppleves inkluderende.

**Leseliste:**

Bockemühl, Jochen “Awakening to Landscape” Verlag am Goetheanum

Mensen J, Otter “Gartenpark am Goetheanum” Pforte Verlag

Kaiser, C. “Gärten der Zukunft”, Verlag Freies Geistesleben

Fuchs, N 2014 “Evolutive Agrakultur” Verlag Lebendige Erde

Steiner, Rudolf “Agriculture” Rudolf Steiner Press – especially lectures 2 and 7

Steiner, Rudolf “Man as a Symphony of the Creative Word” Rudolf Steiner Press

Steiner, Rudolf “Spiritual Ecology”